Aholi osoyishtaligini mustahkamlash boʻyicha koʻrsatmalar berildi

29.06.2018
Prezident Shavkat Mirziyoyev Olmazor tumanidagi 2-sonli ichki ishlar boʻlimiga tashrif buyurdi.
Mazkur boʻlim Olmazor tumanidagi “Shifokorlar”, “Jiydali”, “Hislat”, “Beruniy”, “Mirza G‘olib", “Chigʻatoy Oqtepa” kabi mahallalarni tasarruf etadi. Hududda koʻp qavatli uylar, oliy ta’lim muassasalari, shifoxonalar va boshqa ijtimoiy ob’ektlar talaygina.
Kuni kecha boʻlim xodimlari yangi binoda ish boshladi. Ular oʻz xizmat vazifalarini sifatli bajarishi, jamoat xavfsizligini ta’minlashi uchun barcha sharoitlar yaratilgan.
Prezidentimiz sohaga zamonaviy axborot-kommunikatsiya texnologiyalarini keng joriy etish, hududni kechayu kunduz kuzatib, aholining osoyishtaligini mustahkamlash, jinoyatchilikning oldini olish boʻyicha koʻrsatmalar berdi.